Diari Oficial de la Generalitat Valenciana


Sumari del DOGV 1510, del 25-03-1991 (1991/820667)

ORDRE de 15 de febrer de 1991, de la Conselleria d'Agricultura i Pesca, per la qual es regula la concessió d'ajudes per a la realització d'estudis i activitats en matèria de pesca marítima i aqüicultura.
-----------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1991/02/15/(2)/dof/vci/html**

### Dades del document

Número de DOGV
:   1510

Data del DOGV
:   25-03-1991

Secció del DOGV
:   DISPOSICIONS GENERALS

Número del document
:   1991/820667


Data del document
:   15-02-1991

Organisme emissor
:   Conselleria d'Agricultura, Ramaderia i Pesca

Tipus de document
:   Ordre

Anàlisi jurídica

Ordre de 15 de febrer de 1991, de la Conselleria d'Agricultura i Pesca, per la qual regula la concessió d'ajudes per a la realització d'estudis i activitats en matèria de pesca marítima i aqüicultura.  
Per tal d'estimular les activitats i estudis sobre la pesca marítima i l'aqüicultura, a l?àmbit de la Comunitat Valenciana, fomentar el desenvolupament d'aquestes activitats i obtenir informació sobre l?estat de determinats temes pesquers, la Conselleria d?Agricultura i Pesca considera convenient establir una línia d'ajudes a les persones i entitats que duguen a terme aquests estudis i activitats.  
Per això, a proposta de la Direcció General de Política Forestal i Pesquera, fent ús de les facultats que tinc atribuïdes,  
ORDENE  
Article primer  
Convocar la concessió de subvencions per a la realització d'activitats i treballs en matèria de pesca marítima i aqüicultura que tinguen caràcter singular i interès per a la Comunitat Valenciana, i es desenvolupen en aquest àmbit.  
Article segon  
Podran ser beneficiades de les subvencions regulades en aquesta ordre:  
a) Les entitats que duguen a terme activitats culturals i divulgatives que tinguen un interès pesquer o d'aqüicultura, com se'n els congressos, conferències, simposis, jornades, setmanes, cursos, exposicions, publicacions i altres de naturalesa semblant.  
b) Les persones físiques, individualment o conjunta, estudiants o graduats universitaris, que vulguen realitzar el seu treball de fi de carrera o la realització d'estudis sobre temes de pesca marítima o aqüicultura, incloses les tesis doctorals.  
Article tercer  
Les sol·licituds, on hauran de constar les dades personals de les persones interessades, telèfon de localització, número de compte, oficina i entitat bancària on fer, si escau, l'ingrés, es dirigiran al Director General de Política Forestal i Pesquera i es presentaran abans de l'1 de setembre de\_ cada any.  
Caldrà adjuntar-hi la següent documentació:  
a) Document que acredite la identitat física o personalitat jurídica de la persona sol·licitant.  
b) Relació de les activitats realitzades en matèria de pesca marítima i aqüicultura o de la formació adquirida en aquests camps.  
c) Memòria explicativa del treball o activitat proposada que continga:  
- objectius que es pretenen d'aconseguir,  
- pla d'actuació,  
- exposició de l?interès que el tema proposat té per al sector de la pesca i l'aqüicultura a la Comunitat Valenciana,  
- institucions, entitats o empreses que es relacionen amb el desenvolupament del treball,  
- programació del desenvolupament,  
- i pressupost detallat de l'activitat o treball.  
d) Declaració formal d'altres ajudes que per al mateix fi s'hagen obtingut o sol·licitat.  
Article quart  
Les sol·licituds es presentaran amb la documentació que s'hi adjunte al registre d'entrada dels serveis centrals de la Conselleria d?agricultura i Pesca o a qualsevol dels serveis territorials.  
Article cinquè  
Rebuts els expedients complerts per la Direcció General de Política Forestal i Pesquera es valoraran els distints treballs i activitats i se sol·licitarà l'ampliació o verificació de les dades al·legades que es considere oportuna.  
La competència per a resoldre correspondrà al Conseller d'Agricultura i Pesca, a proposta del Director General de Política Forestal i Pesquera.  
La concessió o no de la subvenció i la determinació en cada cas de l?import s'adoptarà atenent prioritàriament a les despeses de material divulgatiu, cas d'activitats, o de l'interès directe que el treball desenvolupat tinga al sector de la pesca i aqüicultura, tenint en compte els mèrits acreditats a què es refereix l'apartat b) de l'article tercer.  
Article sisè  
Caldrà fer el pagament de la subvenció, que serà autoritzat pel Director General de Política Forestal i Pesquera, prèvia presentació de la documentació acreditativa de la realització de l'activitat cultural o divulgativa o prèvia presentació del treball desenvolupat.  
El pagament fraccionat de la subvenció es farà cas de compliment de fases successives en què es dividesca l'activitat o treball. Es podrà subvencionar fins a la meitat del cost de les activitats enumerades a l'apartat a) de l'article segon i el total del pressupost dels treballs enumerats a l'apartat b) del citat article.  
En qualsevol cas, la subvenció no podrà superar les 800.000 pessetes.  
Els beneficiaris hauran d'acreditar prèviament al cobrament, i en la forma que determine la Conselleria d'Economia i Hisenda, que estan al corrent en les seues obligacions tributàries i davant la Seguretat Social.  
Article seté  
Les ajudes es finançaran a càrrec del capítol VII, línia 701 d'ajudes a la pesca, marisqueig i aqüicultura marina, del programa 714.10, Ordenació i Millora de la Producció Pesquera, dels pressupostos de la Generalitat Valenciana.  
L'import màxim global destinat, cada any, serà de 6.000.000 pessetes.  
La Conselleria d?agricultura i Pesca es reserva les següents facultats:  
1. La propietat dels treballs enumerats a l'apartat b) de l'article segon, la publicació total o parcial que sé'n puga fer o la reelaboració del text a l?efecte de publicar-lo.  
2. La utilització dels resultats obtinguts segons ho estime oportú per a les necessitats que tinga.  
3. En treballs posteriors on l?interessat utilitze dades relacionades amb l?estudi objecte de subvenció, haurà de deixar constància del patrocini de la Conselleria d?agricultura i Pesca.  
DISPOSICIONS FINALS  
Primera  
Facultar el Director General de Política Forestal i Pesquera perquè dicte les disposicions necessàries per al desenvolupament d'aquesta ordre.  
Segona  
L'ordre entrarà en vigor l?endemà de la publicació al Diari Oficial de la Generalitat Valenciana.  
València, 15 de febrer de 1991.  
El Conseller d?agricultura i Pesca,  
LUIS FONT DE MORA MONTESINOS


Còpia Permalink ELI